****

Informácia o stave implementácie

európskych štrukturálnych a investičných fondov

k 15.09.2023

**Obsah**

[1. Implementácia programového obdobia 2014 – 2020 k 15.09.2023 3](#_Toc146185561)

[1.1 Stav implementácie podľa operačných programov 5](#_Toc146185562)

[1.2 Porovnanie stavu a zostatkov čerpania k 15.09.2023 podľa jednotlivých OP 7](#_Toc146185563)

# **Implementácia programového obdobia 2014 – 2020 k 15.09.2023**

V programovom období 2014 – 2020 sa implementujú fondy EÚ prostredníctvom 11 operačných programov, pričom za implementáciu každého operačného programu je zodpovedný riadiaci orgán.

**Informácia je spracovaná za 10 operačných programov, teda bez Programu rozvoja vidieka, ktorý je možné čerpať v zmysle legislatívy EÚ až do 31.12.2025.**

**Riadiaci orgán (RO) je orgán štátnej správy alebo orgán územnej samosprávy určený vládou SR   
na realizáciu operačného programu. RO je v zmysle nariadenia Európskeho parlamentu a Rady č. 1303/2013 plne zodpovedný za efektívne riadenie a implementáciu daného operačného programu v súlade so zásadou správneho finančného riadenia.**

**Rok 2023 je pre RO kľúčový na zabezpečenie riadneho ukončovania programov**. RO v tejto fáze implementácie finalizujú prípravy posledných žiadostí o zmenu programu, zabezpečujú zvýšený počet administratívnych kontrol žiadostí o platbu, ukončovanie projektov, prípravu fázovania niektorých projektov, riešenie prebiehajúcich skúmaní, vysporiadanie nezrovnalostí a zabezpečujú všetky potrebné postupy pre úspešné ukončovanie programov.

**V nadväznosti na stav zazmluvnenia alokácie EŠIF, ktorý je na úrovni 105,08 %,** je zároveň kľúčové, aby všetci prijímatelia eurofondov svoje projekty reálne dokončili a zaplatili posledné faktúry dodávateľom najneskôr do konca decembra 2023. **Efektívne dočerpanie eurofondov do veľkej miery závisí práve od prijímateľov, pretože je v ich réžii, aby svoje projekty úspešne dokončili a peniaze z eurofondov tak neprepadli. Všetky úhrady výdavkov v rámci projektov v súlade s európskou legislatívou sú prijímatelia povinní vykonať do 31. decembra 2023.**

**Uhrádzanie žiadosti o platbu prijímateľom, a teda zvyšovanie čerpania finančných prostriedkov bude reálne prebiehať až do marca 2024 z dôvodu financovania na národnej úrovni a zaslania posledných súhrnných žiadostí o platbu z riadiacich orgánov na certifikačný orgán MF SR**.

**Z celkovej alokácie 14,50 mld. EUR je k 15.09.2023 vyčerpaných 11,31 mld. EUR a zostáva vyčerpať ešte 3,19 mld. EUR (EÚ zdroj), z čoho:**

**- 1,10 mld. EUR pôjde na riešenie energokrízy;**

**- 79,54 mil. EUR na podporu UA utečencov (235,71 mil. EUR už bolo vyplatených);**

**- 2,01 mld. EUR na realizáciu zazmluvnených projektov.**

**POKROK V IMPLEMENTÁCII OD 15.05.2023 do 15.09.2023:**

* **v roku 2023 bolo k 15.09.2023 vyčerpaných** spolu 1,71 mld. EUR, z toho **68 % t. j. 1,16 mld. EUR od 15.05.2023 do 15.09.2023;**
* **nárast čerpania o 1,16 mld. EUR, čo predstavuje nárast o 8,00 p.b.; zo 70,02 % na 78,02 %;**
* **nárast kontrahovania o 365,94 mil. EUR;**
* **prebieha príprava národných projektov v rámci SAFE (energokríza) tak, aby prvá platba prebehla v 4.Q 2023 – 23.08.2023 už bola predložená ŽoNFP v rámci OP II;**
* **nárast kontrahovania o 296,67 mil. EUR na podporu UA utečencov prostredníctvom iniciatívy FAST CARE v rámci OP ĽZ, OP II a IROP;**
* **nárast čerpania o 235,71 mil. EUR na podporu UA utečencov prostredníctvom iniciatívy FAST CARE v rámci OP ĽZ, OP II a IROP.**

**Kľúčové opatrenia na vyčerpanie 3,19 mld. EUR sú:**

1. ukončovanie implementácie projektov zo strany prijímateľov do 31.12.2023 a dočerpanie zostávajúcich alokácií jednotlivých programov;
2. **SAFE** (podpora riešenia energokrízy z eurofondov) **v súčasnosti RO avizujú vyčleniť 1,10 mld. EUR**, s možnosťou navýšenia až do výšky 1,45 mld. EUR, a to na pomoc zraniteľným domácnostiam prostredníctvom 3 OP, a to: OP II, OP KŽP a IROP**;**
3. **FAST CARE** (pomoc UA utečencom) **– 315,26 mil. EUR** je presmerovaných na výdavky súvisiace s prvotným prijatím **UA utečencov** a ich integráciou do spoločnosti prostredníctvom 3 OP, a to: IROP, OP ĽZ a OP II. **K 15.09.2023 bolo vo výzvach a vyzvaniach FAST-CARE sprístupnených 330,79 mil. EUR (104,93 %), zazmluvnených 310,85 mil. EUR (98,60 %) a vyplatených 235,71 mil. EUR (74,77 %).**
4. **využívanie 15 % flexibility** čerpania finančných prostriedkov na úrovni prioritnej osi v rámci operačného programu/fondu bez potreby realokácie;
5. **analýza a doriešenie prebiehajúcich skúmaní** vrátane urgencie vecne príslušných orgánov pre uzavretie konaní a deklarovanie oprávnených výdavkov na EK;
6. **využívanie fázovania – možné** rozdelenie projektov na 2 fázy, z ktorých druhá bude ukončená v programovom období 2021 – 2027. Jednotlivé RO a SO predložili do 31.08.2023 aktualizáciu menného zoznamu projektov, ktoré plánujú fázovať, vrátane rozdelenia alokácií na 1. a 2. fázu;
7. **sfunkčnenie projektov, ktoré nebudú do 31. decembra 2023 finančne ukončené, najneskôr do 15. februára 2027** (možné dofinancovanie projektov z vlastných zdrojov prijímateľa). Jednotlivé RO a SO predložili do 31.08.2023 indikatívny zoznam tzv. nefunkčných projektov;
8. **využívanie dodatočného príspevku, teda využitie prostriedkov získaných uplatnením 100 % financovania** výdavkov zo strany EK za 7. a 8 účtovný rok na dofinancovania zvýšených výdavkov projektov;
9. **využitie dočasného nadkontrahovania a nadčerpania** v sume 496 mil. EUR s cieľom vyčerpať   
   100 % alokácie záväzkov EK.

**Tabuľka č. 1: Prehľad opatrení na vyčerpanie 3,19 mld. EUR**



*Zdroj údajov: Certifikačný orgán (MF SR), RO*

**Z objemu 3,19 mld. EUR je plánovaných na:**

* **SAFE**, t. j. riešenie energokrízy: 1,10 mld. EUR
* **FAST CARE**, podpora UA utečencov: 79,54 mil. EUR (235,71 mil. EUR už bolo vyčerpaných)
* **realizácia zazmluvnených projektov EŠIF: 2,01 mld**. **EUR (t. j. 14 % z alokácie)**

K 15.09.2023 je v realizácii ešte 6 432 projektov **(okrem projektov FAST CARE)** so zazmluvnenou sumou 9,49 mld. EUR, z ktorých je **ešte nevyčerpaných 4,45 mld. EUR** (EÚ zdroj)**.**

## **Stav implementácie podľa operačných programov**

Aktuálna alokácia EÚ zdrojov programového obdobia 2014 – 2020 je vo výške 14,50 mld. EUR (oproti pôvodnej alokácii vo výške 13,78 mld. EUR došlo v rokoch 2021 – 2022 k navýšeniu o zdroje REACT-EU vo výške 722,25 mil. EUR).

* **Výzvy/vyzvania**

Z celkovej alokácie na programové obdobie 2014 – 2020 sprístupnili riadiace orgány v **845 výzvach a vyzvaniach** pre potenciálnych žiadateľov nenávratného finančného príspevku k 15.09.2023 finančné prostriedky vo výške **22,67 mld. EUR**, čo predstavuje **156,79 %** z celkovej alokácie (EÚ zdroj).

* **Kontrahovanie**

Úroveň **kontrahovania** všetkých fondov alokovaných pre SR (okrem EPFRV) v rámci programového obdobia 2014 – 2020 dosiahla k 15.09.2023 hodnotu **15,24 mld. EUR**, čo predstavuje **105,08 %**z celkovej alokácie (EÚ zdroj).

* **Čerpanie**

K 15.09.2023 dosiahla SR za všetky fondy (okrem EPFRV) alokované pre programové obdobie 2014 – 2020 čerpanie na národnej úrovni **11,31 mld. EUR**, čo predstavuje **78,02 %** z celkovej alokácie (EÚ zdroj).

**Do konca programového obdobia je ešte potrebné vyčerpať** **3,19 mld. EUR.** Čerpanie je možné až   
do marca 2024 z dôvodu finančného vysporiadania a zaslania posledných súhrnných žiadostí o platbu z riadiacich orgánov na MF SR**.**

**Pokrok od 15.05.2023 do 15.09.2023: nárast kontrahovania o 365,94 mil. EUR a čerpania o 1,16 mld. EUR (zo 70,02 % na 78,02 %).**

**Tabuľka č. 2: Stav implementácie jednotlivých OP k 15.09.2023**



*Zdroj údajov: ITMS 2014+, Certifikačný orgán (MF SR)*


**Tabuľka č. 3: Pokrok v implementácii od 15.05.2023 po jednotlivých OP**



*Zdroj údajov: ITMS 2014+, Certifikačný orgán (MF SR)*

***Pozn****. mínusové položky v tabuľke - naďalej pokračovalo „upratovanie“ v rámci zazmluvnených projektov (mimoriadne ukončenie projektov, zohľadnenie nevyčerpania celej zazmluvnenej sumy, uzatvorenie dodatkov znižujúcich zazmluvnenú sumu,...).*

**Graf č. 1: Vývoj čerpania EŠIF v roku 2023 (do 15.09.2023)**


****

*Zdroj údajov: Certifikačný orgán (MF SR)*

**V roku 2023 bolo k 15.09.2023 vyčerpaných spolu 1,71 mld. EUR, z toho v období 01.01.2023 – 14.05.2023 to bolo 550 mil. EUR a v období 15.05.2023 - 15.09.2023 viac ako dvojnásobok - 1,16 mld. EUR.**


## **Porovnanie stavu a zostatkov čerpania k 15.09.2023 podľa jednotlivých OP**

**Graf č.2: Stav čerpania podľa OP k 15.09.2023**

****

*Zdroj údajov: Certifikačný orgán (MF SR)*

**Graf č.3: Zostáva vyčerpať do konca programového obdobia podľa OP k 15.09.2023 (vrátane SAFE)**



*Zdroj údajov: Certifikačný orgán (MF SR)*

Do konca programového obdobia (najneskôr do marca 2024) zostáva vyčerpať ešte **3,19 mld. EUR**

**Najviac zostáva vyčerpať za:**

* **OP II (1,48 mld. EUR),** čo predstavuje 24,65 % alokácie,
* **OP KŽP (861,86 mil. EUR),** čo predstavuje 30,43 % alokácie,
* **IROP (390,72 mil. EUR),** čo predstavuje 20,18 % alokácie**.**